2012માં પણ ચૂંટણી ગેરરીતિના અનેક બનાવો બન્યાં હતાં. હકીકતમાં ત્યારે વધારે નારાજી ફેલાઈ હતી અને મતદાન બાદ પુતીન સામે દેખાવો પણ થયા હતા. તેની પહેલા 2011માં સંસદની ચૂંટણીમાં પણ ગેરરીતિની ફરિયાદો સાથે પુતીનવિરોધી દેખાવો થયા હતા. જોકે આ વખતે પુતીન સામે વિરોધ કેટલો થશે તે જોવાનું રહ્યું, કેમ કે છેલ્લા વર્ષોમાં તેમની મજબૂત નેતા તરીકેની છાપ વધારે મજબૂત બનાવાઈ છે. 2012માં હજી પણ તેમની સામે મજબૂત વિપક્ષ દેખાતો હતો. આ વખતે વિપક્ષનો કોઈ મજબૂત ઉમેદવાર નહોતો.